polyglot-tagger/wikipedia-language-snippets-filtered huggingface dataset:
यो युद्धको परिणाम स्वरूप एक शक्तिशाली राज्यको उदय भयो जसले लाखौं मानिसलाई अग्र मोर्चा मा सेवाका लागि परिचालन गर्न र उनीहरूलाई सहयोग गर्न आर्थिक उत्पादन र रसद प्रदान गर्नका साथै नागरिकहरूको जीवनमा हस्तक्षेप गर्ने अभूतपूर्व अधिकार पाएको थियो।
तानाशाही शक्ति, फरक विचारको वा विरोधको बलपूर्वक दमन, साथै समाज र अर्थतन्त्रको बलियो फौजीकरण जस्ता विशेषता रहेको फासिवाद २० औँ शताब्दीमा प्रचलित थियो।
फासीवादले मुलधारको समाजवादको बिरोध गरेपनी कहिलेकाही राष्ट्रिय एकताप्रति आफ्नो प्रतिबद्धता लाई प्रकाश गर्न यसले आफूलाई राष्ट्रवादी "समाजवाद" मान्छ।
फासीवादी राज्यले शिक्षा र मिडियामा प्रोपोगन्डा मार्फत विचारधारा प्रचार गर्ने काम र शैक्षिक सामग्री र मिडिया सामग्री उत्पादनलाई नियमन गर्ने सिद्धान्तलाई अनुसरण गर्छ।
शिक्षालाई फासीबादी आन्दोलनको महिमा स्तुति गाउन र विद्यार्थीलाई देश प्रति यसको ऐतिहासिक र राजनैतिक महत्त्वको जानकारी दिन डिजाइन गरिन्छ।
यसले उदारवादी प्रजातन्त्रको बिरोध गर्छ, बहुदलीय व्यवस्थालाई अस्वीकार गर्छ, र राष्ट्र साग मेल खाने एक दलीय राज्यलाई समर्थन गर्न सक्छ।
भटि जनजातिहरूले यस क्षेत्रमा नियन्त्रण कायम गर्न निकै सङ्घर्ष गरेका थिए भने डाकू र शिखहरू यस क्षेत्रमा प्रवेश गर्न शुरू गरेका थिए।
सन् १९७९ मा दुर्रानी राजा शाह जमानले लाहोर सहर कब्जा गर्ने अभियानको क्रममा अन्य साना सहर र किल्लाहरू पनि कब्जा गरेका थिए भने यस सहर किल्ला त्यतिखेर शिख डाकु इन्द्र सिंहले कब्जा गरेका थिए।
यसरी शेखुपुरा लेहना सिंहको सहयोगी रंजीत सिंहको नेतृत्वमा सिख सुचेरचिया मिसल राज्यको शासनको अधीनमा आयो र भट्टी जनजातिलाई पिंडी भट्टिया र जलालपुर फर्कन बाध्य तुल्यायो।
यो सहर मुगल साम्राज्यका एक राजा जहाँगीरले सन् १६०७ मा पत्ता लगाएका थिए भने यो सहर जण्डिला शेर खान सहरको नजिक रहेको थियो जुन मध्य मुगल युगको प्रारम्भमा एउटा महत्त्वपूर्ण प्रान्तीय सहर थिए।
यो सहरको पहिलो नाम शासक जाँहगीरको आत्मकथा रहेको एक पुस्तकमा सङ्ग्रहीत गरिएको छ भने जहाँगीरबादको सन्दर्भमा यस ठाउँलाई पहिला तुजक-इ-जहाँगीर भनि उल्लेख गरिएको छ।
पछि यो सहर हाल रहेको नामबाट चिनिएको थियो जुन जहाँगीर शासकको उपनाम शेइखुबाट राखिएको हो जसको अकबर राजाकी पत्नी जहाँगीको आमाले नामाङ्कन गरेकी हुन्।
गुठी विधेयक वि.सं. २०७६ बैशाख १७ मा केपी ओली नेतृत्वको सरकार भूमि व्यवस्थापन, सहकारी र गरीबी निवारण मन्त्रालयले राष्ट्रिय सभा मा दर्ता गरेको विवादास्पद विधेयक हो ।
यसमा सबै गुठीलाई राष्ट्रियकरण गर्ने र गुठी संस्थानको सट्टा एक शक्तिशाली आयोग गठन गर्ने प्रस्ताव थियो जसले गुठी तथा धार्मिक स्थल तथा समारोहहरूलाई व्यवस्थित र नियमिन गर्दछ।
प्रस्तावित विधेयक र विशेष गरी यसको धारा २३ र २४ धाराले काठमाडौँ उपत्यकामा नेवार समुदायले व्यापक विरोध प्रदर्शन गरे उनीहरूले उक्त विधेयकलाई उनीहरूको धार्मिक र सांस्कृतिक सम्पदामा हमलाको रूपमा लिए।
सन् २०११ को विश्वकप क्रिकेट बङ्गलादेश, भारत र श्रीलङ्काले आयोजना गरेको थियो भने यस रङ्गशालामा उक्त विशेवकपको ४ समूह चरणको खेल र २ क्वाटरफाइनल खेल आयोजना गरिएको थियो जुन १९ फेब्रुअरी देखि २ अप्रिल सम्म खेलाइएको थियो।
यस रङ्गशालामा एक ठूलो विद्युतीय स्क्रिन र एक ठूला विद्युतीय अङ्क तालीका देखाउने उपकरण पनि जडान गरिएको थियो जसका कारण परम्परागत अङ्क तालिका देखाउने उपकरण हटाइएको थियो।
यस रङ्गशाला पछि बङ्गलादेश राष्ट्रिय क्रिकेट महासङ्घको अधिनमा आएपछि यस रङ्गशालालाई नवीकरण गरिएको थियो जसमा थुप्रै रकम खर्च भएको थियो भने यस रङ्गशालामा व्यायाम सम्बन्धि खेलहरूको आयोजना गर्ने कारणले यस रङ्गशालालाई केही मात्रामा सुधार गरिएको थियो।
यस रङ्गशालालाई तीन फुट खनेर रातो माटो हटाइएको थियो र त्यहाँ नयाँ माटोले पुर्नु भन्दा अगाडि विभिन्न प्राबिधिक यन्त्र तथा पाइपहरू जडान गरिएको थियो।
सन् २००९ मा यस रङ्गशालामा विभिन्न स्थानहरूमा ठूला बत्तीहरू जडान गरिएको थियो जसका कारण हाल यस रङ्गशालाले दिउँसो र रातीको समयमा पनि क्रिकेट खेल आयोजना गर्ने गर्दछ।
सन् २०११ अक्टोबर ११ कन दिन बङ्गलादेश विरुद्ध वेस्ट इण्डिज बीचको खेल यसै रङ्गशालामा आयोजना गरिएको थियो जुन यस रङ्गशालामा आयोजना गरिएको पहिलो टि ट्वेण्टी अन्तर्राष्ट्रिय खेल थियो।
१९८० को दशकमा यस खेल मैदान विषेशगरी फुटबल खेलका लागि निर्माण गरिएको थियो भने यस रङ्गशालामा सन् १९८७ को एसियाली क्लब च्याम्पियनसिप खेल आयोजना गरिएको थियो।
यस रङ्गशालालाई सन् २००४ मा बङ्गलादेश क्रिकेट सङ्घको अधिनमा लिएको थियो भने फुटबल प्रतियोगिता चाहिँ बङ्गबन्धु राष्ट्रिय रङ्गशालामा सारिएको थियो।
पृथ्वीनारायण शाहको निधन ५२ वर्षको उमेरमा वि.सं. १८३१ माघे सङ्क्रान्तिका दिन नुवाकोटको त्रिशूली र तादीको दोभान देवीघाट मोहनतीर्थमा भएको थियो।
लेखपढ गर्न जान्ने मानिसहरू औँलामा गन्न सकिने त्यसबेलामा उनका अभिव्यक्तिहरू लिपिबद्ध गर्ने कार्य गोर्खाली प्रथम सेनापति शिवरामसिंह बस्न्यातका सुपुत्र काजी अभिमानसिंह बस्न्यातले गरेका थिए भनी योगी नरहरिनाथले बृहद आध्यात्मिक परिषद् द्वारा प्रकाशित आफ्नो ‘दिव्य उपदेश पृथ्वीको अर्ति’ नामक पुस्तिकामा उल्लेख गर्नुभएको छ।
कलाकार हरिप्रसाद शर्माले पृथ्वीनारायणले आफ्नो बिरामी शैयामा बसी बताइरहेका, उनको सामुन्ने शैयामुनी बसी काजी अभिमानसिंह बस्न्यातले टिपोट लेखिरहेका, शैयाको छेउमा भित्तातर्फ राजकुमार बहादुर शाह कुर्सीमा बसिरहेका, राजवैद्यले औषधि बनाइरहेका, अन्य भाइभारदारहरू वरिपरि बसेर पृथ्वीनारायणका अर्ति उपदेश ध्यानपूर्वक सुनिरहेका दृश्य आफ्नो एक तैल चित्रमा सजीव रूपमा चित्रण गर्नुभएको छ।
जर्मनीका कुनै एक अन्वेषकले बखतमानसिंहसँग दिव्योपदेशको पाण्डुलिपि छ भन्ने कतैबाट थाहा पाएपछि सो आफूलाई बेच्नका लागि निकै दबाब दिएको तर उनले राष्ट्रको सम्पत्ति विदेश पठाउनु हुँदैन भनी विदेशीलाई नबेची वि.सं. २०२४ मा तत्कालीन राजा श्री ५ महेन्द्रसमक्ष जाहेर गरेका थिए।
राजा महेन्द्रको आदेश अनुसार पुरातत्व विभाग ले दिव्योपदेशको पाण्डुलिपि जिम्मा लिई २०२५ साल पुस २७ गते पृथ्वी जयन्तीको उपलक्ष्य्यमा दिव्योपदेशको पहिलो संस्करण प्रकाशित गर्‍यो।
यसमा प्रयुक्त कतिपय शब्द प्रचलनबाट हटिसकेका हुनाले पाठक वर्गलाई बुझ्न सहज होस् भनी त्यस्ता शब्दका सही अर्थ खुलाई पादटिप्पणीसमेत पुस्तिकामा दिइएको छ।
बालकृष्ण पोखरेलले दिव्योपदेशलाई पृथ्वीनारायण शाह र प्रतापसिंह शाहको मृत्यु भइसकेपछि रणबहादुर शाहको पालामा लेखिएको तर्क गरेका छन्।
२०२२ सालमा प्रकाशित 'इतिहास प्रकाश' मा योगी नरहरिनाथले विसं १८८२ तिर राजेन्द्रविक्रम शाहको समयको यसको सक्कली पाण्डुलिपि तयार पारिएको दाबी गरेका छन्।
अभिमानसिंहले आफूले टिपोट गरी तयार गरेका उक्त पाण्डुलिपि आफ्नै साथमा विशेष जतनका साथ राखेका र पछि उनका विभिन्न पुस्ताले पनि जतनले नै राखेका थिए।
राणा शासनको अवस्थामा पृथ्वीनारायणको दिव्योपदेश जस्तो अमूल्य निधिलाई जतनसाथ लुकाएर राख्नु बाहेक बस्न्यात परिवारसँग अरू विकल्प थिएन।
दिव्योपदेशको पाण्डुलिपि विदेशीलाई नबेची राष्ट्रलाई नै सुम्पिएको कदर स्वरूप बखतमानसिंहलाई २०२५ सालदेखि २०३८ सालसम्म प्रत्येक वर्ष पृथ्वी जयन्तीको औपचारिक समारोहमा राष्ट्र निर्माताको पूर्णकदको तस्वीर राखिएको नेपाली सेनाको बग्गीमा नै ससम्मान राखी नगर परिक्रमामा सरिक गराइन्थ्यो।
राष्ट्रिय सङ्ग्रहालय छाउनीमा ४४ वर्षसम्म सेवा गर्नुभएका इतिहासविद् बखतमानसिंहको ७४ वर्षको आयुमा २०३९ सालमा बालाजु हाइटस्थित आफ्नै निवासमा निधन भयो।
पृथ्वीनारायण नारायण शाह भन्दथे कि "बुढाहरू मर्दा कोहि अर्ति दिन्छन्, पछिल्ला पुस्तालाई ती कुर घतिला हुनाले एकले अर्कालाई भन्दै राज्य सञ्चालन गर्दै जान्छन्।
खानी भएको ठाउँमा गाउँ छ भने त्यसलाई अरू जग्गामा सारेर खानी चलाउनू, गह्रो बन्ने जग्गामा घर भए पनि अरू जग्गामा सारी कुलो काटी खेत बनाई आवाद गर्नू।
विकीसियाले आगन्तुक र पाठकहरूलाई सियाका बाह्र इमाम र उनीहरूका परिवारका साथै उनीहरूको जीवनको राजनीतिक, सामाजिक र सांस्कृतिक पक्षहरूको बारेमा जानकारी प्रदान गर्दछ।
यसको उद्देश्य, पृष्ठको बारेमा वर्णन गरिए अनुसार, द्वादर्श सिया जान्ने सम्बन्धी सबै अवधारणा र समस्याहरूको विवरण बुझाउनु हो जसमा इतिहास, भूगोल, फिक्ह , फिक्हका सिद्धान्त, अवधारणा, विश्वास, नाम, आदि समावेश छन्।
यसमा करीव १०० प्रयोगकर्ताहरू रहेका छन् जुन सबै अहल अल-बायत विश्व सभाद्वारा प्रमाणित छन्, तर विकीसियाको "बारेमा पृष्ठ" मा भनिएको छ कि यसलाई खुला विकीमा परिवर्तन गरिनेछ ताकि सबैले खाता खोलेर योगदान दिन सक्दछन्।
यो विकीमा सियाको बारेमा १४,७०० भन्दा बढी पृष्ठहरू रहेका छन् जसमा अङ्ग्रेजी , फारसी , स्पेनी , टुर्की , फ्रान्सेली , अरबी , उर्दू , बहासा इन्डोनेसिया , जर्मनेली , र रूसी लगायतका भाषाहरू सहित १० भाषाहरू समावेश छन्।
तेहरानको सिब्त अल नबिको अन्तर्राष्ट्रिय काङ्ग्रेसमा अध्यक्ष हसन रोहानीले यसको सुरुवात २२ जुन २०१४ मा आधिकारिक रूपमा गरेका थिए।
२२ जुन २०१४ मा तेहरानको सिब्त अल नबी को अन्तर्राष्ट्रिय काङ्ग्रेसमा विकीसिया आधिकारिक रूपमा इस्लामी गणतन्त्र इरानका राष्ट्रपति हसन रोहानीले सुरु गरेका थिए।
विकीसियाको सामग्रीमा, विश्वास, व्यक्तित्व, पुस्तक, ठाउँ, घटना, समारोह र इस्लाम धर्मगुरु मुहम्मदको परिवारमा विश्वास गर्ने समूहहरूको अनुष्ठान समावेश छ।
खेतुरमा रहेको श्री श्री गौराङ्गोबाडीको मन्दिर , अहल हदित जामे मस्जिद , प्रेमताली जामे मस्जिद , फरिदपुर जामे मस्जिद , खन्तरबाडीया शेखरपाडा जामे मस्जिद , प्रेमताली शाह जाङ्गीरको मराज, जहानाबाद शहाको मजार, सुल्तानगञ्ज शाह नाराजको मजार, मिगाउलीमा रहेको जइना मन्दिर, श्री श्री खेतरधाम तृथ आदि यस उपजिल्लाका प्रमुख तथा लोकप्रिय धार्मिक स्थलहरू हुन्।
यस उपजिल्लालाई नवावगञ्ज सदर र तानोर उपजिल्लाले उत्तर, भारतको पश्चिम बङ्गाल राज्य र गङ्गा नदिले दक्षिण, पबा र तानोर उपजिल्लाले पूर्व र नवावगञ्ज सदर उपजिल्लाले पश्चिमबाट घेरेको छ।
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा सुरु भएको थियो भने ३० मार्च १९७१ का दिन बङ्गलादेशको मुक्तिका लागि लडिरहेका लडाकु र पाकिस्तानी सेनाको प्रत्यक्ष गोली हानाहान र युद्ध हुँदा पाकिस्तानी सेनाका प्रमुख सिपाही अब्दुल मलिकको मृत्यु भएको थियो।
जेटटिईको मुख्य उत्पादहरू वायरलेस एक्सचेञ्ज, अप्टिकल प्रसारण तथा डाटा सम्बन्धी दूरसञ्चार उपकरणहरू, मोबाइल र दुरसञ्चार सफ्टवेयर रहेको छ ।
जेटटिई स्थापना हुँदा सेनझेन, गुआनडोंग प्रान्तमा सन् १९८५ मा झोंगजिंग सेमिकन्डक्ट कम्पनी लिमिटेडको रूपमा चिनको अन्तरिक्ष सम्बन्धी मन्त्रालयको लगानीकर्ताको लगानी स्थापना भएको थियो ।
सन् १९९३ मार्चमा झोंगजिंग सेमिकन्डक्टले युआन ३० लाख पूँजि सहित आफ्नो नाम परिवर्तन गरी झोंगजिंग न्यू टेलिकम्युनिकेशन इक्युपमेन्ट कम्पनी लिमिटेड गरेको थियो भने यो संस्था चिनको नयाँ व्यावसायिक मोडेल देशको स्वामित्व तथा प्राइभेट सञ्चालन अन्तर्गत तयार गरिएको थियो ।
जेटटिई संस्था सामान्यतया जेटटिई को नामबाट प्रसिद्ध चिनिया बहुराष्ट्रिय दूरसञ्चार उपकरण तथा प्रणाली उत्पादन गर्ने कम्पनी हो यसको मुख्य कार्यालय सेनझेनको गुवांगडोंगमा रहेको थियो ।
दोस्रो संबिधानसभा निर्बाचन पछि सुशील कोइरालाको नेतृत्वमा गठित सरकारमा एमालेबाट ४१ वर्षको सक्रिय राजनीतिमा कुनैपनि सरकारी लाभको पदमा नबसेका अधिकारी २५ फेब्रुअरी २०१४ मा नेपालको स्वास्थ्य र जनसङ्ख्या मन्त्रीको पद ग्रहण गरे।
२०७४ सालको पुसमा भएको एउटा सार्वजनिक कार्यक्रममा ‘गोविन्द केसीलाई मर्न दिनुपर्ने’ तर्क अभिव्यक्त गरेपछि अधिकारी विवादमा तानिएका थिए।
अधिकारीले बिद्यार्थी राजनीतिमा २०३७ सालमा केन्द्रीय स्वबियु सदस्य, २०४०/४१ मा पृथ्वीनारायण क्याम्पस पोखराको स्वबियु सभापति हुँदै अनेरास्ववियु केन्द्रीय कमिटी उपाध्यक्ष सम्मको जिम्मेवारी सम्हालेका थिए।
तत्कालिन नेकपा र नेकपा को एकिकरण पछि बनेको एकीकृत पार्टी नेपाल कम्युनिस्ट पार्टी को हाल उनी केन्द्रीय कमिटी सदस्य एवं गण्डकी प्रदेश सह ईन्चार्ज हुन्।
वी रविचन्द्रनद्वारा आफ्नो निर्माण कम्पनी, आस्कर फिल्म्स अन्तर्गत निर्मित र वितरित, चलचित्रमा विक्रम, एमी ज्याक्सन र सुरेश गोपी मुख्य भूमिकामा छन्, जबकि सन्थानम, उपेन पटेल, ओजस रजनी र रामकुमार गणेशन महत्‍वपूर्ण भूमिकामा छन्।
चलचित्रमा विक्रमद्वारा अभिनीत बडिबिल्डर-सुपर मोडलको कथा बताउँछ, जो विकृत भएपछि, उसको अवस्थाको लागि जिम्मेवार व्यक्तिसँग बदला लिन्छ।
'आइ' १४ जनवरी २०१५ मा रिलिज भएको थियो; आलोचकहरूले विक्रमको प्रदर्शन, चलचित्रको प्राविधिक पक्षहरू - विशेष गरी पोशाक डिजाइन र मेकअप, र एआर रहमानको साउन्डट्र्याक र स्कोरको प्रशंसा गरेका थिए तर 'वेफर-थिन' लेखन र पटकथा र चलचित्रको १८८ मिनेट चालु समयको आलोचना गरेका थिए।
यद्यपि, चलचित्र एक व्यावसायिक सफलता थियो, जसले विश्वव्यापी कमाएको थियो, जुन अहिलेसम्मकै सर्वाधिक कमाई गर्ने तमिल चलचित्रहरू मध्ये एक र विक्रमको सर्वाधिक कमाई गर्ने चलचित्र बनेको थियो।
यसलाई स्टिभ चेन , चाड हर्ली र जावेद करीमले संयुक्त रूपमा फेब्रुअरी २००५ मा स्थापना गरेका थिए भने यसमा सर्वप्रथम उर्ध्वभरण गरिएको श्रव्य दृश्य भनेको "मि एट द जु" हो जुन करिमको खाताबाट अप्रिल २००५ मा गरिएको थियो।
यद्यपि सबैभन्दा धेरै हेरिएका श्रव्य दृश्यहरू सुरुमा छिटै सर्वव्यापी भएका श्रव्य दृश्यहरू हुन् जसमा "इभोलुसन अफ डान्स" र "चार्ली बिट माई फिङ्गर" आदी हुन्।
वास्तवमा अमेरिकी गायिका लेडी गागाको "ब्याड रोमान्स" देखि सबैभन्दा धेरै हेरिएको युट्युबका श्रव्य दृश्यहरू सूचीको शीर्षमा पुगेको प्रत्येक श्रव्य दृश्यहरूमा साङ्गीतिक कोशेलीहरू समावेश छन्।
यद्यपि, हाल सूचीको शीर्ष स्थानमा नआएका श्रव्य दृश्यहरू, पहिले सर्वाधिक हेरिएको श्रव्य दृश्यहरू वेबसाइटमा सूचीबद्ध गरिएको छैन जहाँ पहिला यसलाई ठूलो उपलब्धि मानिन्थ्यो।
सन् २०१८ सम्ममा धेरै श्रव्य दृश्यहरूले एक अर्ब अवलोकन प्राप्त गरेका थिए दुई-तीन अर्ब अवलोकनको साथ उच्च सिमाको साथ यसलाई बढी चासो दिन थालिएको थियो।
नोभेम्बर २००५ मा, ब्राजिलका फुटबल खेलाडी रोनाल्डिन्होले अभिनय गरेको नाइकीको विज्ञापनले १० लाख अवलोकन प्राप्त गरेको थियो जहाँ यो उपलब्धि हासिल गर्ने यो एक पहिलो श्रव्य दृश्य थियो।
गन्स एन रोजेसद्वारा सार्वजनिक गरिएको "नोभेम्बर रेन" नामक गीतले जुलाई २०१८ सम्ममा यस सिमा सम्म पुग्न सफल युट्युबको सृजना अघि तयार गरिएको पहिलो श्रव्य दृश्य बनेको थियो।
युट्युबको सृजना अघि, लिङ्किन पार्कद्वारा सार्वजनिक गरिएको "नम्ब" नामक गीत सन् २००० दशकको पहिलो श्रव्य दृश्य हो जसले नोभेम्बर २०१८ मा १ अर्ब अवलोकन प्राप्त गरेको थियो।
यस वेबसाइटमा उर्ध्वभरण गरिएका श्रव्य दृश्यहरूले उनीहरूको प्रारम्भिक उर्ध्वभरण पश्चात् १ अर्ब अवलोकन पुग्न सफल भएको लाई एक अर्ब अवलोकनको समूहमा सूचीकृत गरिन्छ।
लाउतले यसलाई पुरातन तर राम्रो र्‍याप गिती सङ्गालोको रूपमा वर्णन गरेको थियो भने सिडी स्टार्ट्सले यसलाई उनको पुनरागमनको संज्ञा दिएको थियो।
जर्मनीमा प्रख्यात बनेका युवा समूह ओभरग्राउन्ड र युवती समूह प्रिलुडर्सको सृजना गरेको जर्मनेली वास्तविक दूरदर्शन शृङ्खला पपस्टार्स - दास डुएलको तेस्रो संस्करणमा सेतलुको संलग्नताबाट यसको व्यक्तिगत प्रचार गरिएको थियो भने यस गिती सङ्गालोले लिब लगायत चार मध्यम सफल हुन सफल एकलहरूको सृजना गरेको थियो जसलाई ग्लाहाउस र लेबलमेट फ्रान्जिसकासँगको सहकार्यमा निर्मित गरिएको थियो।
धेरै हप्ता प्रचार प्रसार पछि, सेतलुर १९ मार्च २००४ मा गिती सङ्गालोको दोस्रो एकलको साथ प्रतिस्पर्धामा प्रवेश गरेकी थिइन् र सञ्चार माध्यमद्वारा मनपर्ने कलाकारको रूपमा मानिएता पनि, सेतलुर शीर्ष ५ मा आफ्नो स्थान सुरक्षित गर्न भन् चुकेकी थिइन्।
उनी र उनी भन्दा चार वर्षले कान्छी बहिनी इभन मुख्यतया बाद जोड्न् आम टाउनुसमा हुर्किएका थिए जहाँ सेतलुरको उच्च माध्यमिक विद्यालय वर्षमा भविष्यका रोदेलहाम हात्राइम प्रोजेक्टका सदस्य थोमस होफम्यान र मोजेस पेलहेमसँग परिचित भएकी थिइन्।
सन् १९९३ मा, डाक्टर ड्रिको "नुथिङ बट अ जि थाङ" नामक गीतको प्रदर्शन पछि होफम्यान र पेल्हामले उनलाई प्रारम्भिक रोदेलहाम हात्राइम प्रोजेक्टको श्रव्य "वेन इस निच्स हाट इस्ट" मा स्वर योगदान गर्न आग्रह गरेका थिए।
उनले पहिले कहिल्यै र्‍याप नगाएका कारण उनी हिचकिचाएकी थिइन् तर छिट्टै नै उनले रेकर्डिङ स्टुडियोमा उनीहरूको निमन्त्रणालाई स्वीकार गरेकी थिइन्।
उनको प्रतिभाबाट प्रभावित भएर पेल्हामले उनलाई पेल्हम पावर प्रोडक्रन्ससँग रेकर्ड सम्झौता प्रस्ताव गरेका थिए र फलस्वरूप सेतलुरले व्यवसाय प्रशासन पढ्न छोडि र त्यसको सट्टा थ्रिपी रेकर्डसँग सम्झौतामा हस्ताक्षर गरेकी थिइन्।
सन् १९९७ मा, थ्रिपी रेकर्डको अचानक प्रमुख लेबल परिवर्तन पछि सेतलुरले उनको दोस्रो गिती सङ्गालो डि नोयो एस क्लास जारी गरेकी थिइन् जुन सोही वर्षको फेब्रुअरीमा उनको जन्मको नाममा आधारित थियो।
जारी गरिएको केही समय लगत्तै उक्त गिती सङ्गालो जर्मनेली गिती सङ्गालो चार्टको शीर्ष १० भित्र प्रवेश गरेको थियो र सेतलुरको पहिलो र केवल एक मात्र शीर्ष स्थानमा पुग्न सफल गीत "डु लिब्स्ट मिख निच्ट" यही गिती सङ्गालोमा समावेश छ।
यसै बीचमा सेतलुर फेथलेसको गीत '"ब्रिङ माई फेमिली ब्याक" र त्यसपछि नयाँ उदाउँदा कलाकार जेभियर नायडुको "फाइजाइन" नामक एकल गीतमा चित्रित भएकी थिइन्।
सन् १९९७ मा उनको एक उत्कृष्ट एकल गीत "डु लिब्स्ट मिख निच्ट"को सार्वजनिक सँगै, विभिन्न रेकर्ड कम्पनीहरूले उनको स्थानलाई जर्मनीको सबैभन्दा चर्चित तथा सबैभन्दा बढी बिक्री हुने महिला र्‍याप प्रस्तुति को रूपमा स्थापित गरेको थियो।
जर्मनेली एकल चार्टमा शीर्ष स्थानमा पर्न सफल प्रस्तुतिमा उनको र्‍याप गीत पनि परेको छ जुन इतिहासमै पहिलो पटक जर्मनेली चार्टमा शीर्ष स्थानमा पुगेको र्‍याप गीत पनि हो।
केही महिना पछि पत्रकारहरूले सब्रिना, टेनिस खेलाडी बोरिस बेकरसँग उनको सम्बन्ध रहेको खुलासा गरेका थिए जसले गर्दा उनी प्रमुख समाचारमा छाएकी थिइन्।
सेतलुरलाई खानपानसँग सम्बन्धित एक रोग लागेको विवादास्पद हल्लाको कारण पत्रिका र सञ्चार माध्यमहरूमा उनको नाम लोकप्रिय बन्न पुगेको थियो र यसको केही समय पछि उक्त जोडीको सम्बन्ध विच्छेद भएको थियो।
सेतलुरले अनलाइन पत्रिका स्पिजेल अनलाइनलाई दिएको एक अन्तर्वार्तामा भनिन्," मेरो जागिरको कारणले नभए केवल हामी सँगै भएकोले म अकस्मात पत्रपत्रिकामा छाएँ।
सन् १९९५ मा सेतलुरले मोस पेल्हमद्वारा उत्पादित जर्मनेली भाषाको एकल गीत "हियर कोम्त दि स्वेस्टर / पास आउ" जारी गरेकी थिइन् जसको नाम स्वेस्टर एस राखिएको थियो।
उनको व्यवसायीक रूपमा सफल गीत "जा क्लार" उनको पहिलो गिती सङ्गालो एसइस्ट जोबाइटमा सङ्ग्रहित थियो जसलाई सन् १९९५ को फेब्रुअरीमा जारी गरिएको थियो।
सन् १९९६ मा उनले "सर्वश्रेष्ठ महिला कलाकार" को रूपमा "इको पुरस्कार" हात पारेकी थिइन् भने यसका अतिरिक्त, उनले रेडियो स्टेशन एचआर थ्रीमा मा उनको आफ्नै हिप हप प्रसारण सुरु गरेकी थिइन्।
यस गिती सङ्गालोम समावेश पहिलो गीत "लउता" ३ अगस्ट २००७ मा जारी गरिएको थियो जसलाई विभिन्न तीनवटा संस्करणहरूका साथ सार्वजनिक गरिएको थियो।
सङ्कलन गरिएको गिती सङ्गालोमा उनका सबै एकल समावेश थिए जसमा इख बिन रउस र ओहन रोत पर्दछन् तर यसमा कुनैपनि नयाँ सामग्रीहरू समावेश थिएन।
सन् १९९९ मा सेतलुरको तेस्रो एल्बम "आउस देर जिस्ट उन्ड मित दिन वर्ट्न भन". ले जर्मनेली गिती सङ्गालो चार्टमा ३अौँ स्थानमा पुगेको थियो र यसले आफ्नो पूर्ववर्तीहरूको सफलतालाई पछि पार्न सफल भएको थियो।
सब्रिना सेतलुर हाल सम्म तीन पटक इको पुरस्कार जित्ने एक मात्र कलाकार हुन् र उनले तीनै पटक "उत्कृष्ट राष्ट्रिय महिला कलाकार" को तर्फबाट पुरस्कार जितेकी थिइन्।
चीन-नेपाल शान्ति तथा मैत्री सन्धि नेपाल र चीनको सरकार बीच २८ अप्रिल १९६० मा हस्ताक्षर भएको आधिकारिक सम्झौता हो, जसले छिमेकी राष्ट्रहरूलाई एक अर्काबाट छुट्ट्याउने सीमाको बारेमा अघिल्लो सम्झौताको अनुमोदन गर्‍यो।
गिरी भ्यान ट्रोन्डरले १९५९ को तिब्बती विद्रोह पछि यो कागजातले बेइजिङ "एसियामा शक्तिशाली तर अत्यावश्यक परोपकारी नेता" हुन् भन्ने छवि राख्ने प्रयास गरेको तर्क गरेका छन।
समकालीन नेपाली, चिनियाँ र भारतीय टिप्पणीकारहरूले विगत र वर्तमानमा चीनसँगको नेपाल सम्बन्धको निर्धारणमा यस सन्धिको महत्त्वमा जोड दिएका छन्।
यस उद्देश्य पूर्तिको लागी दुवै देशले संयुक्त रुपले मानि आएको शान्तिपूर्ण सहअस्तित्वका पाँच सिद्धान्त अनुसार वर्तमान सन्धि पत्र सम्पन्न गर्ने निर्णय गरेका छन् र आफ्नो आफ्नो सर्वाधिकार सम्पन्न प्रतिनिधि हरूको रुपमा जनवादी गणतन्त्र चीनका राष्ट्रपतिका तरफबाट प्रधान मंत्री चाउ एन लाइ र नेपालका श्री ५ महाराजाधिराज को तरफबाट प्रधान मंत्री विश्वेश्वर प्रसाद कोइराला नियुक्त भएका छन्।
संधि पत्र गर्ने दुवै पक्ष समानता र पारस्परिक हित तथा एक अर्काको आन्तिरिक मामलामा हस्तक्षेप नगर्ने सिद्धान्त अनुसार, मैत्री र सहयोगको भावना राखि दुई देशको बीच आर्थिक र सांस्कृतिक सम्बन्धहरू विकशित र सुदृढ तुल्याउन मन्जुर गर्दछन्।
जनवादी गणतन्त्र चीन र नेपाल अधिराज्यको विच असल छिमेकी सम्बन्ध र मैत्री पूर्ण सहयोगलाई सबल तुल्याउनु , दुवै देशका जनताका मुलभूत हितको अनुरुप र एशिया र विश्वभरी शान्ति सुदृढ राख्न सहायक हुनेछ भन्ने विश्वास भएको हुनाले
जनवादी गणतन्त्र चीन र नेपाल अधिराज्यको शान्ति तथा मैत्री कायम र अझ विकास गर्ने चीनका राष्ट्रपति र नेपालका श्री ५ महाराजाधिराजको इच्छा भएको हुनाले
वर्तमान संधि पत्रको अर्थ लगाउदा वा लागु गर्दा खेरी उत्पन्न भएको मतभेद वा मतान्तर छलफल बाट साविक कुटनैतिक साधन् द्वारा समाधान गरिने छ ।
खास गरी गाँज बढी हाल्ने, भाङ्गीने, हरियो घाँसको उत्पादद बढी हुने, छिटो छिटो पलाउने, डाँठको अनुपातमा पात बढी हुने क्रुड प्रोटिन बढी हुने, रोग तथा कीरा सहन गर्न सक्ने र प्रतिकुल अवस्थामा पनि अरू घाँसको तुलनामा बढी उत्पादन दिने क्षमता भएकोले यस घाँसबाट औषत हरियो घाँस प्रति बोट ४ देखि ८ किग्रा काटाई अथवा २५०-३५० टन हेक्टर वर्ष स्थानिय स्तरमा उत्पादन भएको पाइएको छ।
बढी उत्पादन लिनको लागि घाँस वालिको व्यवस्थापनमा प्रयाप्त ध्यान दिँदै मल खादको उचित प्रयोग, सिँचाइको प्रबन्ध, सहि उचाइमा घाँस काट्ने, घाँस काट्ने अन्तराल उपयुक्त समयमा गर्ने जसले गर्दा उत्पादन बढी हुने र यसबाट अधिकतम फाइदा लिन सकिन्छ।
खाडल खनी नेपियर घाँस रोप्ने क्रममा ३० सेमी लम्बाइ, चौडाइ र उचाइ भएको खाडल खनेर खाडल खन्दा माथिल्लो सतहको मलिलो माटो पहिला छट्याएर राख्ने र त्यस माटोलाई राम्रोसँग कहिएको कम्पोष्ट गोठेमल २ के जी मा मिसाई खाडल पुर्ने खाडल पुर्दा पहिला चोटी १५ सेमी मात्र पुर्ने र गाँज रोपेपछि बाँकी भाग पुरि विरुवाको वरिपरी राम्रोसँग थिच्नु पर्दछ।
यस घाँसलाई मलिलो र गहिरो खालको माटो उपयुक्त हुन्छ भने यस घाँस बढ्नको लागि २५-४० डिग्री सेल्सियस तापक्रम र पारीलो स्थान राम्रो हुन्छ।
डाँठबाट घाँस लगाउदा झाङबाट काट्ना साथ सके सम्म ताजा डाँठ रोपी हाल्नु पर्दछ जसले गर्दा डाँठमा नयाँ आउने जरा र नयाँ पलाउने मुनाहरूलाई पोषण तत्व प्रसस्त पुग्दछ।
३६० टन हेक्टर प्रति वर्ष हरियो घाँस उत्पादनको लागि प्राङ्गारिक मल १५ टन प्रति हेक्टर वा १.५ किग्रा प्रति विरुवाको दरले प्रयोग गर्नु पर्दछ।
यस घाँसको विकास सन् १९९७ मा भारतको तामिलनाडु राज्यमा स्थित कृषि विश्व विद्यालय कोयम्बाटुरमा भएको हो भने यस घाँसलाई अत्यान्त उच्च कोटीमा राखिएको छ।
यस उपजिल्लालाई पोरशा उपजिल्ला र भारतको पश्चिम बङ्गाल राज्यले उत्तर, शिवगञ्ज उपजिल्लाल र नाचोल उपजिल्लाले दक्षिण, नियमतपुर र नाचोल उपजिल्लाले पूर्व, भोलाहाट, शिवगञ्ज उपजिल्ला र भारतको पश्चिम बङ्गाल राज्यले पश्चिमबाट घेरेको छ।
दत्त उनको सुरुवाती कार्यकालमा मूलतया बङ्गाली चलचित्रका एक अभिनेता थिए भने पछि उनी आधुनिक भारतीय चलचित्रका अग्रगामी व्यक्ति बनेका थिए जब उनले सन् १९४९ मा लिटिल थिएटर ग्रुप नामक एक संस्थाको सुरुवात गरे।
४० वर्ष सम्मको चलचित्र कार्यकालमा दत्तले भारतिय र बङ्गाली सहित १०० भन्दा बढी चलचित्रमा अभिनय गरेका थिए भने उनका मृणाल सेनको भूवन सोम , सत्यजित रायको आगन्तुक , गौतम घोसको पद्म नाधिर माझी र हरिसकस मुखर्जीको केही हास्यवेङ्ग्य चलचित्रहरू जस्तै गोल माल र रङ्ग बिरङ्गी आदि रहेका छन्।
उनले प्रारम्भिक रूपमा सेन्ट एडमण्ड स्कूल, शिलगोंगमा अध्ययन गरे र पछि सन् १९४५ मा उनले सेन्ट जभियरको कलेजियट स्कूल, कोलकाताबाट म्याट्रिक्युलेसन पूरा गरेका थिए।
उनीहरूको एउटै छोरी, विस्णुप्रिय दत्त नयाँ दिल्ली, जवाहरलाल नेहरू विश्वविद्यालय 'थियेटर र प्रदर्शन अध्ययन' स्कूल 'कला र सौंदर्यशास्त्र विभाग' अन्तर्गत प्रोफेसर हुन्।
दत्तलाई सन् १९७० मा उत्कृष्ट अभिनेताको रूपमा राष्ट्रिय चलचित्र पुरस्कार प्रदान गरियो र ३ फिल्मफियर उत्कृष्ट हास्यवेङ्ग्य अवार्ड पनि प्रदान गरिएको थियो।
पाकिस्तान अन्तर्राष्ट्रिय वायुसेवा निगमले यस विमानलाई पछि ३१ अक्टोबर २०१४ भाडामा लिएको थियो र एपि-बिएलडीको रूपमा दर्ता गरेको थियो।
विमान दुर्घटना पश्चात् पाकिस्तानका स्वास्थ्य मन्त्रीले कराची सहरमा स्थित अस्पतालहरूका लागि एक आपातकालीन स्थितिको घोषणा गरेका थिए, जबकि पाकिस्तानका प्रधानमन्त्री इमरान खानले वायु सेवाका प्रमुख अधिकारीले झैँ दुर्घटना स्थलका लागि सबै उपलब्ध सामग्री तथा साधनहरू प्रयोगमा ल्याउन आदेश दिएका थिए भने उनले पछि के कारणले दुर्घटना हुन पुगेको हो भन्ने जानकारी प्राप्त गर्नका लागि जाँच गर्न आदेश दिएका थिए तर पाकिस्तान अन्तर्राष्ट्रिय वायुसेवा निगमले हाललाई आधिकारिक वेबसाइट बन्द भएको जानकारी गराएको थियो।
पाकिस्तानका राष्ट्रपति आरिफ आलवीले मृतकहरूको परिवारप्रति शोक व्यक्त गरेमा थिए भने नेपालका प्रधानमन्त्री केपी शर्मा ओलीले पनि ट्विटर मार्फत मृतकहरू प्रति समवेदना प्रकट गरेका थिए।
पञ्जाब बैङ्कका अध्यक्ष जफर मसुदलाई घटना स्थलबाट जिवितै उद्दार गरिएको थियो भने अर्का एक यात्रुलाई पनि जिवितै उद्दार गरी अस्पताल पुर्‍याइएको पाकिस्तानी सञ्चार माध्यम नव-ए-वक्तले जनाएको छ।
विमान चालकले हवाई ट्राफिक नियन्त्रकलाई एक संयन्त्र असफलता वा अवतरण गियरमा ठूलो समस्या आएको बताएका थिए र यसको लगत्तै उनीहरू बीच सम्पर्क टुटेको थियो।
पाकिस्तान अन्तर्राष्ट्रिय वायुसेवा निगमका प्रमुख कार्यकारी अधिकृत, अरशद मलिकका अनुसार विमान चालकले नियन्त्रण कक्षलाई एउटा प्राविधिक समस्या रहेको बताएका थिए र उनले दुई मार्ग अवतरणको लागि तयार भए पनि अवतरणको सट्टा यात्रा जारी राख्ने निर्णय गरेका थिए।
विमान चालकले, "हामी फर्कदैछौँ, हामीले नियन्त्रण गुमाएका छौँ" भनेर बताएका थिए र त्यसको बाह्र सेकेन्ड पछि उनले खतराको सूचना जारी गरेका थिए जुन विमानसँगको अन्तिम संवाद थियो।
पाकिस्तान अन्तर्राष्ट्रिय वायुसेवा द्वारा सञ्चालित र युरोपेली कम्पनीद्वारा निर्मित एयरबस ए३२०-२१४, लाहोरको अल्लम इक्बाल अन्तर्राष्ट्रिय विमानस्थल देखि कराचीको जिनाह अन्तर्राष्ट्रिय विमानस्थल सम्म उडान भर्ने क्रममा दुर्घटना ग्रस्त भएको थियो।
अन्तर सेवा सामाजिक सम्बन्ध नामक पाकिस्तानी सैन्य सञ्चार माध्यमले, पाकिस्तानी सेना र पाकिस्तानी वनरक्षकको विशेष सेनाद्वारा उक्त क्षेत्रमा घेरा स्थापित गरेको थियो।
यो पाकिस्तानी समय अनुसार, दिउँसोको २ बजेर ४५ मिनेट जाँदा उच्च जनघनत्व भएको कराची नजिक दुर्घटना ग्रस्त भएको थियो भने यो जिनाह अन्तर्राष्ट्रिय विमानस्थलबाट ३ किलोमिटर टाढा दुर्घटना ग्रस्त भएको थियो।
वास्तव मा पश्चिम पाकिस्तानी राजनीतिज्ञहरूको उद्देश्य कुनैपनि प्रकारले पश्चिम पाकिस्तानी राजनेताहरूको हातमा सत्ता कायम राख्नु रहेको थियो।
यस्तो परिस्थितिहरूमा १४ फेब्रुअरीका दिन पाकिस्तानका राष्ट्रपति याह्या खानले ३ मार्चका दिन ढाकामा राष्ट्रिय परिषद्को अधिवेशन आह्वान गरेका थिए।
पूर्व पाकिस्तानका बङ्गालीहरूले बहुमत पाए पनि मुजिबको पार्टीलाई सरकार गठन गर्न दिइने छैन भन्ने महसुस गर्न सकुन् भन्ने उद्देश्यका साथ याह्या खानले अप्रत्याशित रूपमा मार्च १ को अधिवेशन अनिश्चित कालको लागि स्थगित गरिदिएका थिए।
त्यस समय तत्कालीन पूर्व पाकिस्तान र शक्तिशाली पश्चिम पाकिस्तानको बीच पूर्व पाकिस्तानको स्वतन्त्रताका लागि तनाव बढ्दो अवस्थामा पुगेको थियो।
आफ्नो यस ऐतिहासिक भाषणमा शेख मुजिबुर रहमानले "यस समयको सङ्घर्ष हाम्रो स्वतन्त्रताको हो, यस यमसको हाम्रो सङ्घर्ष स्वाधीनताको सङ्घर्ष हो" भनि एक महत्त्वपूर्ण वाक्य बोलेका थिए।
उनले बाङ्ला प्रदेशमा नागरिक अवज्ञा आन्दोलनको घोषणा गर्दै प्रत्येक घरहरूबाट मानिसहरूको स्वतन्त्रताका लागि लड्न तथा अन्याय र अत्याचारको विरुद्ध आवाज उठाउन आह्वान गरेका थिए भने यही ऐतिहासिक भाषणका कारण बाङालीहरू स्वतन्त्रताका लागि पश्चिम पाकिस्तान विरुद्ध उत्रिन प्रेरित बनेका थिए।
यस भाषणलाई संसोधित गरिनुको मुख्य उद्देश्य सामरिक शासनलाई निरस्त गर्ने र निर्वाचित प्रतिनिधिहरूलाई सत्ता हस्तान्तरण गर्नेका लागि जोड दिइएको थियो।